section_heading: Logor
paragraph_text: Nakon bitke za Vukovar, JNA je u Veleprometu uspostavila improvizirani zatočenički objekt u kojem je držala oko tisuću Hrvata. Proces registracije i raspodjele zarobljenika započeo je odvajanjem žena i djece od muškaraca. Svaka skupina je potom izvedena na ispitivanje, muškarci su premlaćivani a zabilježeni su i slučajevi silovanja. Prema izjavi jedne svjedokinje, izvedena je pred sud Republike Srpske Krajine i optužena za "genocid nad Srbima". Osuđena je na 15 godina i vraćena u Velepromet.